cyanic-selkie/wikianc huggingface dataset:
Շան Դոն
Շան Դոն (Шан-Дон), գետ Ռուսաստանում, հոսում է Ինգուշեթիայի Հանրապետությունում։ Գետաբերանը տեղակայված է Արմխի գետի ձախ ափին 19 կմ հեռավորության վրա։ Գետի երկարությունը 15 կմ է, ավազանի տարածքը 82,1 կմ2 է։
Արտաքին հղումներ
Կատեգորիա:Ռուսաստանի գետեր
Ավշային անոթներ
Ավշային անոթներ — անոթներ են՝ բաղկացած միաձուլված ավշային մազանոթներից, որով օրգանիզմում տեղի է ունենում ավշի արտահոսք հյուսվածքներից և օրգաններից դեպի երակային համակարգ (պարանոցի ստորին հատվածի խոշոր երակներ); ավշային համակարգի մի մասն են կազմում;
Ուսումնասիրության պատմությունը
Մարդու ավշային անոթները առաջին անգամ ուսումնասիրվել և նկարագրվել են Ժան Պեկեի կողմից 1651 թվականին։ Ավշային անոթների, այդ թվում նաև փականների առավել մանրամասն նկարագիրը տվել է Ուլոֆ Ռուդբեկ ավագը 1653 թվականին։ Անվանումն առաջարկել է Թոմաս Բարտոլինը (Thomas Bartholin) 1653 թվականին։ 18-րդ դարի վերջում և 19-րդ դարում շարունակվում էր ավշային անոթների ուսումնասիրությունը։ 20-րդ դարում հնարավոր դարձավ ավշային համակարգի ուսումնասիրությունը Էլեկտրոնային մանրադիտակի օգնությամբ ։
Կառուցվածքը
Ավշային անոթի պատը կազմված է երեք շերտից. արտաքին՝ ներկայացված շարակցահյուսվածքային թաղանթով, միջին, որը կազմված է հարթ մկանային հյուսվածքի բջիջներից և ներքին՝ բաղկացած էնդոթելիոցիտներից։ Ավշային անոթներն ունեն փականներ, որոնց խնդիրը ծայրամասից դեպի կենտրոն ավշային հոսքի ապահովումն է։ Փականների միջև հեռավորությունը կարող է կազմել 2-15 մմ, այն կախված է անոթների տրամագծից։
Դիրքի առանձնահատկությունները
Մկանների և ներքին օրգանների ավշային անոթները, որոնք կոչվում են խորը, հաճախ դուրս են գալիս արյունատար անոթների հետ միասին։ Մակերեսային ավշային անոթները գտնվում են ենթամաշկային երակների մոտակայքում։ Հոդի առջևում ավշային անոթները բաժանվում են, հոդից հետո կրկին միանում։
Օրգաններ, որոնցում ավշային անոթներ չկան
Ավշային անոթները ներթափանցում են գրեթե բոլոր հյուսվածքները և օրգաններ։ Բացառություն են կազմում ընկերքը, թաղանթները՝ աչքի, ոսպնյակի, պարենքիմի փայծաղի, աճառի, մաշկային էպիդերմիսը և լորձաթաղանթների էպիթելային ծածկույթները։
2015 թվականին գիտնականները (պրոֆեսոր Ջոնաթան Կիպնիսը, PhD, UVA Department of Neuroscience, UVA's Center for Brain Immunology and Glia) բացահայտել են, որ գլխուղեղում կա ավշային համակարգ ։ Ավելի վաղ համարվում էր, որ ավշային համակարգը կապված չէ կենտրոնական նյարդային համակարգի հետ։
Արտաքին հղումներ
Կատեգորիա:Անատոմիա
Կոշկավոր կատվի արկածները
Կոշկավոր կատվի արկածները (The Adventures of Puss in Boots), ամերիկյան համակարգչային-անիմացիոն հեռուստասերիալ։ Գլխավոր հերոսը կոշկավոր կատուն է DreamWorks Animation֊ի «Շրեկ» ֆիլմաշարից։ Մուլտսերիալի պրեմիերան կայացել է 2015 թվականի հունվարի 16֊ին։
Սյուժե
Մուլտսերիալի սյուժեն զարգանում է կոշկավոր կատվի շուրջ, ով ջանք է թափում պաշտպանելու նախկինում թաքնված քաղաք Սան Լորենոն անվերջանալի բռնատիրական լեգեոններից։ Կոշկավոր կատվի արարքները պատահաբար վերացնում են այն անեծքը, որը քաղաքի լեգենդար միստիկական գանձը պաշտպանում էր արտաքին աշխարհից, այդ պատճառով էլ նա պետք է վերականգնի կախարդանքը, որը կրկին կպաշտպանի քաղաքը։
Արտադրություն
Մուլտսերիալը նորացվել է 2014 թվականի մարտին DreamWorks Animation և Netflix միջև համաձայնության մի մասը, որի համաձայն ստուդիան նկարահանելու է 300 ժամ հազվագյուտ նյութ օնլայն ծառայության համար ։ Ընդհանուր առմամբ նախատեսված է թողարկել սերիալի 78 սերիան, որոնք մաս առ մաս պետք է թողարկվեն 2015 թվականին, տարեկան մի քանի անգամ ։
Ծանոթագրություններ
Կատեգորիա:Ամերիկյան հեռուստասերիալներ Կատեգորիա:Անգլերեն հեռուստասերիալներ
Ախթեր
Ախթեր, բնակավայր Կիլիկիայում։ Գտնվում էր Հալեպ-Բերերջիկ ճանապարհի վրա՝ թուրքաբնակ Զամբուր գյուղի մոտ ։
Չարսանջակի գավառակ
Կենտրոնը Բերրի գյուղաքաղաքն էր։
Անվան ստուգաբանություն
Չարսանջակ բառն առաջացել է չհար և սանջակ բառերից և նշանակում է «չորս գավառ»։
Աշխարհագրություն
Ունի հարթավայրային տարածք։ Հյուսիսում տարածվում են լեռներ, իսկ հարավային սահմանը եզերվում է Արածանի գետով։
Չարսանջակի տարածքով հոսւոմ են Փերի և Մնձուր գետերը։ Գավառակն ունի բազմաթիվ աղբյուրներ, արգավանդ հող և ճոխ բուսականություն, ընդարձակ արոտավայրեր և անտառներ։
Պատմություն
Գավառակի հայության մեծ մասը զոհվել է 1915 թվականի Մեծ եղեռնի պատճառով։
Տնտեսություն
Բնակչությունը գերազանցածես զբաղվում էր հողագործությամբ։ Մշակում էին ցորեն, գարի, գլգըլ, ոսպ, սիսեռ, բակլա, կտավատ և այլն։ Մշակում էին նաև բանջարա-բոստանային կուլտուրաներ։
Օգտակար հանածոներ
Չարսանջակն ունի կերակրի աղի, բորակի և նավթի հանքավայրեր։
Վարչական բաժանում
Գավառակն ուներ 4 շրջան, որոնցից յուրաքանչյուրն ուներ 15-20 հայաբնակ և քրդաբնակ գյուղեր ։
Աղբյուրներ
Կատեգորիա:Արևմտյան Հայաստանի գավառներ
Աթենհոֆեն
Աթենհոֆեն  (Attenhofen), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1336 մարդ է (2010 թվականի դեկտեմբերի 31–ի տվյալներով )։ Զբաղեցնում է 31.48 կմ² տարածք։ Պաշտոնական կոդ՝ 09 2 73 115։
Արտաքին հղումներ
Կատեգորիա:Գերմանիայի բնակավայրեր
Ախթի
Ախթի, գյուղ, Երևանի նահանգի Նոր Բայազետի գավառում ։
Ծանոթագրություններ
Կատեգորիա:Արևելյան Հայաստանի գյուղեր
Բադ Աբախ
Բադ Աբախ (Bad Abbach), կոմունա Գերմանիայում, Բավարիա երկրամասում։
Արտաքին հղումներ
Կատեգորիա:Գերմանիայի բնակավայրեր
Լրագրող
Լրագրող (ժուռնալիստ, թղթակից), մարդ, ով զբաղվում է տեղեկատվության հավաքմամբ, գրանցված զանգվածային լրատվության միջոցների համար նյութերի ստեղծմամբ, խմբագրմամբ ու ձևավորմամբ, կամ էլ զբաղվում է այդ գործունեությամբ սեփական նախաձեռնությամբ։
Լրագրողի աշխատանքը կոչվում է լրագրություն։ Լրագրողը կարող է աշխատել ընդհանուր թեմաներով կամ մասնագիտանալ որոշակի թեմաներով։ Այնուամենայնիվ, լրագրողների մեծ մասը մասնագիտանում է որոշակի թեմաներով և համագործակցելով այլ լրագրողների հետ, ստեղծում է լրատվամիջոցներ, որոնք պատմում են շատ տարբեր երևույթների մասին ։ Օրինակ, սպորտային լրագրողը գրում է սպորտային նորությունների մասին, բայց այս լրագրողը կարող է մասը լինել մի ամսագրի, որը պատմում է շատ տարբեր թեմաների մասին:Լրագրությունը պահանջում է պատասխանատվություն։
Լրագրողի իրավունքներ և պարտականություններ
Լրագրողն ունի շատ իրավունքներ և պարտականություններ։ Դրանք բոլորը սահմանված են մամուլի, ռադիոյի և հեռուստատեսության ոլորտները կարգավորող օրենքներով ։
Դերեր
Իրադարձային լրագրողն այն լրագրողն է, ով ուսումնասիրում է, գրում և հաղորդում է` լինելով դեպքի վայրում, անց է կացնում հարցազրույցներ, հետազոտություններ է անում և հրապարակում է պատրաստում։ Տեղեկատվության հավաքման գործընթացը երբեմն կոչվում է «հաղորդում»։ Կախված համատեքստից` լրագրող տերմինը կարող է ներառել խմբագիր, հոդվածագիր կամ էլ լուսանկարիչ իմաստները։
Լրագրության մեջ ձևավորվել են լրագրության էթիկայի որոշակի նորմեր։ Օբյեկտիվությունն ու անաչառությունն ամենապարզ ու առաջնային սկզբունքներն են։ Իսկ լրագրության առավել ազատ ուղղություններ, ինչպես, օրինակ, սոցիալական ցանցերը, բլոգները կամ էլ քարոզչության և որոշակի հայացքներ տարածելու համար օգտագործվող հարթակները միջազգայնորեն ընդունված են որպես լրագրության ոչ օբյեկտիվ տեսակներ։
Լրագրողների ազատություն
Լրագրողները երբեմն վտանգում են իրենց կյանքը, հատկապես, երբ նրանք հաղորդում են զինված հակամարտության գոտիներից կամ այն պետություններից, որտեղ չեն հարգում մամուլի ազատությունը։ Այնպիսի կազմակերպություններ, ինչպիսիք են Լրագրողների պաշտպանության կոմիտեն և Լրագրողներ առանց սահմաններին, զեկույցներ են հրապարակում լրագրության ազատության և լրագրողների ազատության վերաբերյալ։ 2011 թվականի տվյալներով, 1992 թվականից հետո աշխարհում սպանվել է 887 լրագրող, որոնցից 71%-ն սպանվել է, 17%-ը` մահացել պատերազմական գոտիներում և 11%-ը մահացել են վտանգավոր հանձնարարությունների ժամանակ։ Լրագրողների համար ամենամահաբեր 10 պետություններն են Իրաքը, Ֆիլիպինները, Ռուսաստանը, Կոլումբիան, Մեքսիկան, Ալժիրը, Պակիստանը, Հնդկաստանը, Սոմալին, Բրազիլիան և Շրի Լանկան ։
Լրագրողների պաշտպանության կոմիտեն նաև զեկույցներ է հրապարակում բանտարկված լրագրողների վերաբերյալ։ Այս ցուցանիշով «առաջատար» են Թուրքիան, Չինաստանը, Իրանը, Էրիթրեան, Բիրման, Ուզբեկստանը, Վիետնամը, Կուբան, Եթովպիան և Սուդանը ։
Բացի ֆիզիկական վնասվածքները, լրագրողները նաև հոգեբանական ճնշումների են ենթարկվում։ Սա հատկապես վերաբերվում է պատերազմական գոտիներում աշխատող լրագրողներին, սակայն այս լրագրողների խմբագրությունները հաճախ չեն իմանում, թե ինչպես ճիշտ վարվել ռազմական գոտում աշխատող լրագրողների հետ։ Այս դեպքում լրագրողներին անհրաժեշտ է շարունակական հոգեբանական օժանդակություն։ Այնուամենայնիվ, նմանատիպ օգնություն տրամադրող մի քանի կազմակերպություններ կան ։
Ծանոթագրություններ
Կատեգորիա:Լրագրողներ Կատեգորիա:Լրագրություն Կատեգորիա:Մեդիամասնագիտություններ
Մարիա Տոլկաչյովա
Կարիերա
Մարիա Տոլկաչյովան ծնվել է 1997 թվականի օգոստոսի 8-ին Մոսկվայի մարզի Ժուկովսկի քաղաքում։ Գեղարվեստական մարմնամարզությամբ զբաղվել սկսել է Օրեխովո-Զուևոյի մարզադպրոցում՝ Վալենտինա Կռիլովայի մոտ։ 2007 թվականին տեղափոխվել է Ժուկովսկի քաղաքի «Մետեոր» օլիմպիական ռեզերվի մանկապատանեկան մարզադպրոց՝ մարզիչ Տատյանա Գոլովինայի մոտ։ 2012 թվականին սկսել է մարզվել Աննա Դյաչենկոյի մոտ Օլիմպիական նախապատրաստման կենտրոնում։
2014 թվականին Մարիա Տոլկաչյովան դարձել է Եվրոպայի և աշխարհի չեմպիոն խմբային վարժություններում։
2015 թվականին դարձել է Եվրոպական I խաղերի երկակի չեմպիոն (խմբային և 5 ժապավեններով վարժություններ), ապա նվաճել երկու ոսկե (բազմամարտ և գորզերով/օղակներով վարժություններ) և մեկ արծաթե (ժապավեններով վարժություններ) մեդալներ Շտուտգարտում անցկացվող աշխարհի առաջնությունուն՝ ստանալով արտոնագիր 2016 թվականին Ռիո դե Ժանեյրոյում անցկացվելիք Ամառային օլիմպիական խաղերին մասնակցելու համար։
2017 թվականին Պեզարոյում անցկացվող աշխարհի առաջնությունում Ռուսաստանի թիմը նորացված կազմով (Անաստասիա Բլիզնյուկ, Եվգենյա Լևանովա, Քսենյա Պոլյակովա, Անաստասիա Տատարևա, Մարիա Տոլկաչյովա) նվաճել է երկու ոսկե (բազմամարտ և վարժություններ երեք գնդակով/երկու պարանով) և մեկ արծաթե մեդալ (վարժություններ հինգ օղակներով)։
Ծանոթագրություններ
Կատեգորիա:Ռուս մարմնամարզիկներ Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի սպորտի վաստակավոր վարպետներ Կատեգորիա:Ռուս օլիմպիական չեմպիոններ‎ Կատեգորիա:2016 թվականի Ամառային օլիմպիական խաղերի չեմպիոններ
Բրյուս Դևիսոն
Բրյուս Դևիսոն (Bruce Davison, ), ամերիկացի դերասան, ռեժիսոր և պրոդյուսեր։ «Ոսկե գլոբուս» (1991) և «Անկախ ոգի» (1991) կինոմրցանակների դափնեկիր, «Օսկար» (1991), Էմմի (1998), «Էմմի» ցերեկային մրցանակ (Daytime Emmy Award, 2002) մրցանակների թեկնածու։
Կենսագրություն
Դևիսոնը ծնվել է Ֆիլադելֆիայում, Փենսիլվանիա նահանգում։ 1964 թվականին ավարտել է Մարփլ Նյութաունի միջնակարգ դպրոցը։ Բրյուսը քարտողար Մերիան Ի․-ի (օրիորդակա ազգանունը՝ Հոլմս) և երաժիշտ, ճարտարապետ Քլեր Վ․ Դևիսոնի որդին է ։ Բրյուսի ծնողները բաժանվում են, երբ նա 3 տարեկան էր։ Նրան դաստիարակել է մայրը, իսկ հանգստյան օրերն անցկացրել է հոր հետ ։ Դևիսոնը պատահաբար է ընդունվել Փենսիլվանիայի համալսարան, երբ նա ուղեկցում էր ընկերոջը դասախոսություն լսելու։
Անձնական կյանք
Բրյուս Դևիսոը 2006 թվականի ապրիլի 30-ին ամուսնացել է Միշել Կորրի հետ։ Նրանք ունեն 2 աղջիկ, որոնցից մեկը՝ Սոֆիա Լյուսինդա Դևսոնն է։ Նա ծնվել է 2006 թվականի մայիսի 29-ին։ Նախորդ ամուսնությունից՝ Լիզա Պելիկանի հետ, Դևիսոնն ունի մեկ տղա՝ Իտանան, որը ծնվել է ապրիլի 5-ին 1996 թվականին։ Նրանք ապրում են Լոս Անջելեսում։
Կարիերա
Դևիսոնը իր կարիերան սկսել է 60-ական թվականներից։ Կարիերայի սկզբում խաղացել է Բրոդվեյում, որտեղ նա նկարահանվել է այնպիսի կինոընկերություններում, ինչպիսիք են՝ «The Trojan War Will Not Take Place»-ը 1968 թվականին, «The Elephant Man», որտեղ նա մարմնավորել է Ժոզեֆ Մերիկին (Joseph Carey Merrick), «The Glass Menagerie»: Իր դեբյուտը ֆիլմերում սկսել է 1969 թվականին «Վերջին ընթրիքը» ֆիլմում, որտեղ նա խաղացել է գլխավոր դերերից մեկը։ Դեբյուտից հետո նա սկսել է խաղալ բավականին հայտնի ֆիլմերում, որոնք նրան լայն ճանաչում տվեցին։ Դրանցից են «Ուիլարդ», «Բաժանման վեց աստիճանները», «Դեղորայք» (The Cure (1995 film)), «Սա իմ երեկույթն է», «Ընդունակ աշակերտ», «Դատավճիռ փողի համար» (Runaway Jury), «Իքս-մարդիկ», «Իքս-մարդիկ 2»։ Նա նաև հայտնվել է «Տերմինատոր։ Կռիվ ապագայի համար» և «Մնալ կենդանի» սերալներում։ Ընդհանուր հաշվով Դևիսոնը նկարահանվել է 150-ից ավելի ֆիլմերում ու սերիալներում։
Արտաքին հղումներ
Կատեգորիա:1946 ծնունդներ Կատեգորիա:Հունիսի 28 ծնունդներ Կատեգորիա:Ամերիկացի դերասաններ Կատեգորիա:Կինոգործիչներ այբբենական կարգով Կատեգորիա:Հոլիվուդյան դերասաններ Կատեգորիա:Օսկարակիրներ Կատեգորիա:20-րդ դարի դերասաններ Կատեգորիա:Ամերիկացի ռեժիսորներ Կատեգորիա:Ամերիկացի պրոդյուսերներ Կատեգորիա:«Ոսկե գլոբուս» կինոմրցանակ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ Կատեգորիա:Փենսիլվանիայի համալսարանի շրջանավարտներ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կինոռեժիսորներ
Էլիզաբեթ Հոլմս
Էլիզաբեթ Էնն Հոլմս (Elizabeth Anne Holmes, ), ամերիկացի նախկին գործարար, դատապարտված խաբեբա, արյան անալիզի նորարարական սարքավորումների ստեղծմամբ զբաղվող Թերանոս (Theranos) ընկերության հիմնադիր։ Ընկերության հնչեղ խոստումները՝ կոմպակտ անալիզատոր թողարկել, որը կարող է արագ կատարել բարդ հետազոտություն աննշան քանակի արյան միջոցով, օրինակ՝ մատից վերցրած արյան կաթիլի միջոցով, ընկերությանը խոշոր ներդրումներ բերեցին և հանգեցրին գների չափազանց մեծ աճի ։
2015 թվականին Հոլմսի հարստությունը գնահատվել է 4,5 միլիարդ ԱՄՆ դոլար, և ըստ Ֆորբս ամսագրի (Forbes) առաջինն է ճանաչվել՝ Ամերիկայի ինքնուրույն հաջողության հասած ամենահարուտ կանանց ցուցակում ։ Այնուամենայնիվ, խոստացած անալիզատորներն այդպես էլ վաճառքում չեն հայտնվել, լրագրողների և ԱՄՆ վերահսկիչ մարմինների մի շարք քննությունների արդյունքում Հոլմսի, Թերանոսի և նրա գործընկերների գործունեությունը բնութագրվել է որպես խարդախություն։ Ընկերության բաժնետոմսերի արժեքի անկման հետևանքով Թերանոսը դադարել է գոյություն ունենալ ։
Կենսագրություն
Հոլմսը ծնվել է Վաշինգտոնում, ֆեդերալ պաշտոնյայի և կոնգրեսի աշխատակցուհու ընտանիքում։ Երբ Էլիզաբեթը 9 տարեկան էր, ընտանիքը տեղափոխվել է Հյուստոն, իսկ այնուհետև մի որոշ ժամանակ ապրել են Չինաստանում։ Հոլմսի խոսքերով, նա մանկուց ցանկացել է բուժել մարդկանց, բայց արյան տեսքից և ասեղներից խորշում էր։ Այդ պատճառով 2002 թվականին Հոլմսն ընդունվել է Ստենֆորդի համալսարան՝ քիմիա մասնագիտությամբ։ Մեկ տարի անց նա թողել է ուսումը և ծնողների թույլտվությամբ իր ուսման համար նրանց կուտակած գումարը օգտագործել է որպես նախնական կապիտալ Թերանոս (Theranos - թերապիա և դիագնոզ բառերից) ընկերությունը հիմնելու համար։
Անձնական կյանք
2019 թվականի սկզբում Հոլմսը նշանվել է Ուիլյամ Բիլլի Էվանսի հետ, որը Էվանս Հոթել (Evans Hotel) ընկերության 27-ամյա ժառանգորդն էր։ 2019 թվականի կեսին նրանք կատարել են հարսանեկան փակ արարողություն ։ Զույգն ապրում է Սան Ֆրանցիսկոյում ։
Թերանոս
Հոլմսը շատ է աշխատել լաբորատորիայում, տասնյակ գյուտեր էր արտոնագրել, և արդյունքում հայտարարել է արյան վերլուծության բնագավառում առաջընթաց քայլի մասին։ Ի տարբերություն ստանդարտ նմուշների, որոնք լրացնում էին փորձանոթի զգալի մասը կամ մի քանի փորձանոթներ, Հոլմսի տեխնոլոգիան ենթադրում էր օգտագործել հիվանդի արյան ընդամենը մի կաթիլ։ Էլիզաբեթը 400 միլիոն ներդրումներ է ներքաշել այդ գործում, և 2015 թվականին Թերանոսը գնահատվել է 9 միլիարդ դոլար, ընդ որում Հոլմսն ընկերության ավելի քան 50 %-ի սեփականատերն էր։ Ընկերությունը Boots Alliance բժշկական կետերի ցանցի հետ պայմանավորվել էր, որ օգտագործեն Թերանոսի անալիզները, որոնք շատ ավելի մատչելի էին, քան անալիզի շուկայի առաջատարներ Quest Diagnostics և LabCorp ընկերություններինը։
Թերանոսը ճգնաժամի մեջ
2013 թվականի մայիսին ընկերությունում ութ տարի աշխատած ավագ կենսաքիմիկոսը ինքնասպան է եղել՝ կնոջն ասելով, որ ընկերությունը ձախողել է ։ 2015 թվականի աշնանը մի շարք հրապարակումներով սկսել են քննադատել Թերանոսի անալիզները և ընկերությունը հայտնվել է ճգնաժամային իրավիճակում։ Հրապարակումներում ասվում էր, որ կազմակերպությունը հաստատված չէ Սննդի և դեղերի վարչության (FDA) կողմից, բարձրաձայնած անալիզների փոխարեն օգտագործում է արյան ստանդարտ վերլուծության տեխնոլոգիաներ, ինչպես նաև, անալիզների սխալ արդյունքների ցուցանիշը բարձր է ։ Վաշինգտոն Փոստը (The Washington Post)-ը գրել է, որ 2012 թվականին Պաշտպանության նախարարությունը՝ հետաքրքրվելով Թերանոսի անալիզներով, խնդիրներ է հայտնաբերել և պատրաստվում է հայց ներկայացնել Սննդի և դեղերի վարչություն։ Հոլմսը գեներալ Ջեյմս Մեթիսին խնդրել է միջամտել։ Վերջինս պաշտպան է կանգնել ընկերությանը և մեկ տարի անց դարձել նրա տնօրենների խորհրդի անդամ ։ Ծայրահեղ փակ լինելու և անկախ ստուգումներ իրականացնելու անհնարինության պատճառով ընկերության պաշտոնապես հայտարարված հաջողությունների մասին կասկածներ են առաջացել ։
Ըստ «Ձեռնարկատեր» (Entrepreneur) ամսագրի մեկնաբանության, Հոլմսը 2015 թվականին գլխավորել է ամենավատ ձեռնարկատերերի ցանկը ։ Հոլմսը ստիպված է եղել ընդունել, որ 10 տարի մշակելուց հետո նրա գյուտերը չեն աշխատում, իսկ հետազոտություններում եղած թերություններն անհրաժեշտ էր ավելի վաղ վերացնել։ Հոլմսը պլանավորել է լաբորատորիան զրոյից վերակառուցել՝ հետագայում անալիզների ոչ հավաստիությունը կանխելու համար ։ Հոլմսը հրաժարվել է հարցազրույցներ տալ։ Նրա փոխարեն մամուլի հետ շփումները հանձնարարվել է նրա փաստաբան Դեվիդ Բոյզին, որը բացատրել է, որ Թերանոս ընկերությունն ամբողջապես մասնավոր է, հանրային չէ, հետևաբար բաժնետերերի վրա չի տարածվում հանրային ընկերությունների պաշտպանության կանոնները։ Ընկերությունը պլանավորել է հրապարակել հետազոտության և շահագործումների արդյունքները գրախոսվող բժշկական ամսագրերում ։
Ըստ Նյու Յորք Թայմս (New York Times) օրաթերթի, Medicare և Medicaid ԱՄՆ բժշկական ապահովագրության ազգային ծրագրի համակարգողները ներկայացրել են 121 էջանոց հաշվետվություն, որտեղ նկարագրվում էր ընկերության բազմաթիվ խախտումները, որոնք բացահայտվել էին լաբորատորիայի ստուգման ժամանակ. սկսած ոչ վերապատրաստված անձնակազմից, արյան նմուշների պահպանման ջերմային ռեժիմին չհետևելուց և վերջացրած՝ հիվանդներին հետազոտության ոչ ճիշտ արդյունքներ տրամադրելով։ Այսպես, սկսած 2015 թվականի ապրիլից մինչև սեպտեմբեր, թեև մի քանի թեստեր, բայց Թերանոսի սարքավորումը չի տվել ճշգրիտ տվյալներ, որն այնուամենայնիվ, չէր խանգարել, որ լաբորատորիան 81 հիվանդի անալիզի արդյունքներ ուղարկեր։
Որոշ դեպքերում անհնար է եղել հաստատել, թե որ սարքավորումով են ստացվել արդյունքները, քանի որ սեփական սարքավորումների հետ օգտագործվել էր նաև Սիմենսի (SiemensNew York Times) սարքավորումները։ Հաշվետվության մեջ նշվում է, որ Թեանոսի սեփական թեստերի արդյունքների տարբերությունը չպետք է գերազանցեր համընդհանուր սահմանված 20 %-ը, այն դեպքում, երբ պատահական ընտրանքը ցույց է տվել, որ Թերանոսի արդյունքները չափորոշչից տարբերվում են 21-146 %-ով ։
Թերանոսի անկում
2016 թվականի սկզբում ԱՄՆ դատախազությունը հետաքննություն է սկսել, որպեսզի ստուգի, թե ընկերությունը ներդրողներին և պաշտոնատար անձանց խաբկանքի մեջ չի գցել, արդյոք, իր նվաճումների վերաբերյալ։ Դիտարկվել է Հոլմսին երկու տարով բիզնեսից հեռացնելու հավանական լինելը ։
2016 թվականի հունիսի 1-ին Ֆորբս ամսագրումում (Форбс) լույս է տեսել հոդված, որտեղ վերանայվել է Հոլմսի կարողության չափը։ Եթե 2015 թվականին նրա հարստությունը գնահատվել է 4,5 միլիարդ դոլար՝ հաշվի առնելով ընկերությունում նրա 50 % բաժնեմասը, ապա 2016 թվականին Ֆորբսն իրականացրել է ընկերության վերագնահատում։ Ընկերության արժողությունը գնահատվել է մոտավորապես 0,8 միլիարդ դոլար, քանի որ ընկերութկան տարեկան եկամուտը չէր գերազանցել 100 միլիարդ դոլարը։ Դրանից ելնելով՝ ընկերությունում Հոլմսի մասնաբաժինը ոչինչ չարժեր, քանի որ արտոնյալ բաժնետոմսերի սեփականատերերը մասնավոր ներդրողներն էին, և առաջին հերթին նրանք կստանան ընկերության սեփականության մասը, իսկ Հոլմսի սովորական բաժնետոմսերը «առձեռ կտրվեն» միայն այն պայմանով, եթե ինչ որ բան մնա ։
Մեղադրանք ընկերությանը և Հոլմսին
2018 թվականի մարտի 14-ին ընկերությունը և Էլիզաբեթ Հոլմսը արժեթղթերի և փոխանակման հանձնաժողովի (SEC) կողմից մեղադրվել են «մասսայակյան խարդախության» համար։ Նրանց մեղադրանք է առաջադրվել ներդրողներից 700 միլիոն դոլար կորզելու համար՝ պատրվակով, թե ընկերությունն ունի արյան ստուգման հեղափոխական տեխնոլոգիա։ Ընկերությունը և Հոլմսը համաձայնվել են կարգավորել մեղադրանքները՝ առանց հանցագործության ճանաչման կամ մերժման։ Հոլմսը զրկվել է ընկերության բոլոր ակցիաներից և 500 000 դոլար տուգանք է վճարել։ Նաև 10 տարով նա զրկվել է ցանկացած պետական ​​ընկերությունում ղեկավար պաշտոններ զբաղեցնելու իրավունքից։
Թերանոսի փակում
Ըստ Վոլ Սթրիթ ջորնալ (The Wall Street Journal) լրագրի տեղեկության՝ 2018 թվականի օգոստոսի 31-ին Թերանոս ընկերությունը փակվել է և պարտավորվել է վճարել չապահովված պարտատերերի ներդրումները։ Ընկերության աշխատակիցների պաշտոնանկությունը կապված էր խարդախության համար Էլիզաբեթ Հոլմսի ֆեդերալ իշխանությունների պաշտոնական մեղադրանքների հետ ։
Ճանաչում
Մինչև Թերանոսի անկումը Հոլմսը լայն ճանաչում է վայելել։ 2015 թվականին նա նշանակվել է Հարվարդի բժշկական դպրոցի կրթաթոշակային խորհրդի անդամ և կոչվել է Թայմ (TIME) ամսագրի ամենաազդեցիկ մարդկանցից մեկն աշխարհում ։ Հոլմսը Forbes-ից ստացել է «Under 30 Doers Award» մրցանակը և դասվել է 2015 թվականի ամենահզոր կանանց ցուցակում ։ Glamour-ի մեկնաբանությամբ նա նաև անվանվել է տարվա կին և ստացել Պեպերդինի համալսարանի հումանիտար գիտությունների պատվավոր դոկտորի աստիճան (Honorary Doctor of Humane Letters degree from Pepperdine University) :
Հոլմսը պարգևատրվել է 2015-ի «Horatio Alger» մրցանակով՝ նրան դարձնելով իր պատմության ամենաերիտասարդ մրցանակակիրը ։ Ավելի վաղ Էլիզաբեթ Հոլմսը Fortune Magazine-ի կողմից անվանվել էր «Տարվա ձեռներեց» և դասվել է «40 և 40 տարեկանից ցածր» (40 Under 40) ցուցակի մեջ ։ Թերանոսի գործնական գործունեության վերաբերյալ մի շարք լրագրողական, քրեական հետաքննություններից և քաղաքացիական հայցերից հետո, Արժեթղթերի և փոխանակման հանձնաժողովի կողմից նրան մեղադրանք է առաջադրվել «զանգվածային խարդախության» համար ։ 2016 թվականին Ֆորտունան (Fortune) Հոլմսին անվանել է աշխարհի ամենահիասթափեցնող առաջնորդներից մեկը ։
Արտաքին հղումներ
Կատեգորիա:Սթենֆորդի համալսարանի շրջանավարտներ Կատեգորիա:Կին գյուտարարներ Կատեգորիա:Ամերիկացի կին ճարտարագետներ Կատեգորիա:Ամերիկացի կանայք Կատեգորիա:Ամերիկացի միլիարդատերեր Կատեգորիա:Ամերիկացի գործարարներ Կատեգորիա:Ամերիկացի գյուտարարներ Կատեգորիա:Կին ճարտարագետներ Կատեգորիա:Կանայք ճարտարագիտությունում Կատեգորիա:Գործարարներ
Էբբա Վիտ-Բրատստրյոմ
Էբբա Վիտ-Բրատստրյոմ (, Ebba Witt-Brattström, ), պատմահամեմատական գրականության բնագավառի շվեդ գիտնական, ֆեմինիստ ։ Սյոդերստյորն համալսարանի գրականության ամբիոնի պրոֆեսոր և ղեկավար ։
Գործունեություն
1988 թվականին Ստոկհոլմի համալսարանում պաշտպանել է դիպլոմային աշխատանք Մոա Մարտինսոնի մասին (Moa Martinson: skrift och drift i trettiotalet): Այնուհետև, ի թիվս այլ գրվածքների, գրել է մի շարք ակնարկներ  Բրիջիթ Շվեդացու, Վիկտորյա Բենեդիկտսոնի և Էդիթ Սյոդերգրանի մասին ։ Շվեդերեն է թարգմանել Գերդ Բրանտենբերգի Egalia's Daughters վեպը։ 2010 թվականին հրապարակել է Շվեդիայում ֆեմինիստական շարժման պատմությունը՝ Å alla kära systrar (Բոլոր սիրելի քույրերին)։
1970-ական թվականներիին եղել է Grupp 8 ֆեմինիստական կազմակերպության անդամ, 2005 թվականից՝ ֆեմինիստական քաղաքական կազմակերպության և Շվեդիայի ֆեմինիստական նախաձեռնություն կուսակցության հիմնադիրներից մեկը , չնայած հետագայում հեռացել է կազմակերպությունից և քննադատել այն ամենը, ինչ է նա դիտում էր որպես ձախ ուժեղ միտումներ։
1989-2014 թվականներին ամուսանացած է եղել Շվեդական ակադեմիայի մշտական քարտուղար Հորացիոս Էնդալի հետ։ Ունեն երեք որդի։ Էբբա Վիտ-Բրատստրյոմը ևս մեկ որդի ունեի Օլա Հոլմգրենի հետ ամուսնությունից (1977-1982)։
Ծանոթագրություններ
Կատեգորիա:Շվեդ ֆեմինիստներ Կատեգորիա:Ստոկհոլմի համալսարանի շրջանավարտներ Կատեգորիա:Շվեդիայի կին քաղաքական գործիչներ Կատեգորիա:Շվեդ գիտնականներ
Սլիվեն
Սլիվեն (Слѝвен), քաղաք Բուլղարիայում։ Սլիվենի մարզի վարչական կենտրոնն է։
Սլիվենը նշանավորվել է բուլղար հայդուկներով, ովքեր 19-րդ դարում պայքարում էին Օսմանյան Թուրքիայի դեմ։
Երկնագույն լեռներ (Sinite Kamani) հայտնի լեռնազանգվածը, դրա մոտ գտնվող ազգային պարկը, թարմ օդն ու հանքային աղբյուրները քաղաքը գրավիչ են դարձնում հանգստի, զբոսաշրջության համար։ Ներդրողներն ուսումնասիրում են տեղի քամին (բորա) էլեկտրաէներգիայի վերածելու հնարավորությունները։
Քաղաքի գլխավոր խորհրդանիշերից է մոտ 1000-ամյա թեղին ` (Старият Бряст, բառացի` հին թեղի), որը պատկերված է քաղաքի զինանշանին։ Օսմանյան կայսրության շրջանում թուրք պաշտոնյաները ծառից կախել են բուլղար հեղափոխականներին։ 2013 թվականին այն ընտրվել է տարվա բուլղարական ծառ, իսկ 2014 թվականին` Եվրոպայի ծառ։
Քաղաքական իրավիճակ
Անտարկտիդայի Հարավային Շետլանդական կղզիների Լիվինգսթոն կղզում քաղաքի պատվին է անվանակոչված Սլիվեն Պիկ լեռնագագաթը։
Պատմություն
Մ. թ. ա. 2-րդ դարում Սլիվենը նվաճվել է Հռոմեական կայսրության կողմից ։ Հռոմեական կայսրության ձևավորման հետ քաղաքը դարձել է կայսրության թրակիական գավառի մասը։
Բուլղարական ազգային վերածննդի շրջանում Սլիվենը եղել է մշակութային ամենակարևոր կենտրոններից մեկը։ Քաղաքի հին ժառանգության մեծ մասը պահպանվել է` ներկայումս էլ քաղաքի բնակիչներին ու հյուրերին հնարավորություն ընձեռելով մասնակից լինելու մշակութային կյանքի տարատեսակ դրսևորումներին։
Աշխարհագրություն
Սլիվենը գտնվում է Բուլղարիայի մայրաքաղաք Սոֆիայից 300 կմ արևելք, երկրի խոշորագույն նավահանգիստ Բուրգասից 100 կմ հեռավորության վրա։ Այն 130 կմ-ով հեռու է Հունաստանի և Թուրքիայի սահմաններից։ Գտնվում է Նովա Զագորա քաղաքի հարևանությամբ։
Քաղաքից արևմուտք գտնվում է այսպես կոչված Դեղձերի հովիտը, որում կան դեղձենիների այգիներ։ Քաղաքը հայտնի իր հանքային ջրով, որն օգտագործվում է լյարդի ու նյարդային համակարգի հիվանդությունների բուժման նպատակով։
Շատ այցելուներ են լինում քաղաքամերձ Կարանդիլա բլրին (1050 մ), որտեղից բացվում է քաղաքի հիասքանչ տեսարան։ Այստեղ է գտնվում Խալկատա բլուրը (բառացի` Շրջան), որը կենտրոնում հետաքրքիր ինքնատիպ անցք ունի։ Ավանդության համաձայն` նրանով անցնելու դեպքում ամեն մեկն ունեցել է իր ամենանվիրական երազանքը։ Կարանդիլայի վրա ամեն հուլիս կարակաչանները կազմակերպում են ամենամյա փառատոն ։
Կարանդիլան գտնվում է Երկնագույն քարեր (Сините камни) ազգային պարկում, որի Բուլգարկա լեռնագագաթը Բալկանյան լեռների արևելքի ամենաբարձր գագաթն է ։
Կլիմա
Սլիվենի շրջանում ձմեռը մեղմ է, ամառը` համեմատաբար տաք։ Աշունն ավելի երկար է, քան գարունը։ Շրջանին բնորոշ է տեղի բորա քամին։
Բնակչություն
2008 թվականի սեպտեմբերի 15-ի տվյալներով քաղաքի բնակչությունը կազմում էր 100.477 մարդ ։
Բնակչության էթնիկ կազմ
Քաղաքի բնակչությունն ունի հետևյալ էթնիկ կազմը.
Ծանոթագրություններ
Կատեգորիա:Բուլղարիայի քաղաքներ
Նուար ֆիլմ
Նուար, կինեմատոգրաֆիական տերմին, որը վերագրվում է 1940-1950-ականների Հոլիվուդյան քրեական դրամաներին, որոնց մեջ արտահայտված է պեսիմիզմի, անհավատարմության, հուսահատության և ցինիզմի մթնոլորտը, ինչը հատկապես բնորոշ է Երկրորդ Համաշխարհային պատերազմի և Սառը պատերազմի ժամանակաշրջանի ամերիկյան հասարակությանը։ Դասական նուարի ժամանակաշրջանն ընկած է  «Մալթիական բազե»  և «Չարի կնիքը» ֆիլմերի միջև։ Նուարների կերտման գործում մասնագիտացել են այնպիսի ռեժսիորներ ինչպիսիք են Ռաուլ Ուոլշը, Ջոն Հյուսթոնը, Ռոբերտ Սյոդմակը, Օտտո Պրեմինգերը և Ֆրինց Լանգը, ինչպես նաև իրենց տվյալ ժանրի զարգացման մեջ իրենց ներդրումն են ունեցել այնպիսի կիոնյի մեծ վարպետներ, ինչպիսիք են Սթենլի Կուբրիկը, Օրսոն Ուելսը, Բիլի Ուայլդերը, Նիքոլաս Ռեյը և Ալֆրեդ Հիչքոքը։ Հանրահայտ դետեկտիվների և բացասական կերպարների են ստեղծել Համֆրի Բոգարտը, Դենա Էնդրյուսը, Բերտ Լանկաստերը և Օրսոն Ուելսը։ Իսկ Ճակատագրական կանանց կերպարները կերտել են այդ ժամանակվա գրեթե բոլոր հոլիվուդյան կինոաստղերը, ինչպիսիք են Ռիտա Հեյվորդը, Ինգրիդ Բերգմանը, Ջոան Կրոուվֆորդը, Լորեն Բեկոլլը, Բարբարա Ստենվիկ, Էյվա Գարդներ Ջին Թիրնի։ Սցենարի առումով նուարը տարբերվում էր ամերիկյան տիպական դետեկտիվից, իսկ կինեմատոգրաֆիայի տեսանկյունից շատ բաներ վերցված էին գերմանական էքսպրեսիոնիզմից։ Լանգից բացի, մի շարք այլ նուարի վարպետներ իրենց գիտելիքներն ամրապնդել էին գերմանական կինեմատոգրաֆիայում մինչև պատերազմի սկսելը։ Բացառված չէ նաև ֆրանսիական ռեալիզմի ազդեցությունը 1930-ականների վերջին։ Նուար ֆիլմեր նկարահանվել են ոչ միայն ԱՄՆ-ում, այլև Մեծ Բրիտանիայում, Ֆրանսիայում և Ճապոնիայում։
Տերմինաբանություն
Սև ֆիլմ կամ ֆիլմ նուար տերմինը 1946 թվականին առաջին անգամ կիրառել է ֆրանսիացի քննադատ Նինո Ֆրանկը՝ ցույց տալու համար այն ոճը, որը մեծ ճանաչում էր ստացել ամերկյան կինոյում 1940-ականների կեսերին ։ Նրա համար բնութագրական են քրեական սյուժեն, ցինիկ ֆատալիզմի և պեսիմիզմի մռայլ մթնոլորտը, գործողությունների հարաբերական ճշմարտությունը և տեսարանների՝ հատկապես գիշերային տեսարանների, մութ լուսավորությունը։ Կանայք հիմնականում հանդես են գալիս իբրև խաբեբաներ, որոնց հավատալ պետք չէ, սակայն մյուս կողմից նրանք են հենց մոտիվացնում գլխավոր հերոսներին՝ տղամարդկանց։
Հստակ մեկ սահմանում նուար ֆենոմենի համար կինոտեսության մեջ գոյություն չունի։ Հաճախ նրան համարում են կինոարվեստի հատուկ ժանր կամ դրամայի սուբժանր։ Դրա հետ մեկտեղ որոշ քննադատներ համաձայն չեն դրա հետ՝ ասելով, որ ֆիլմ-նուարը ժանրերից դուրս է, այն կարող է լինել թե դետեկտիվ, թե վեստերն և թե կատակերգություն ։
Անկախ որոշված սահմանումից նուար ֆիլմեր են՝ թրիլլերները Հիչքոկի ոճի մեջ, համեմատաբար թեթև, պատերազմական թեմատիկայով ռոմանտիկ ֆիլմերը, որոնք զուրկ չեն մնացել օպտիմիզմից, ինչպես նաև սուր սյուժեով թրիլլերները, որոնց գործողությունները կատարվում են Վիկտորիանական դարաշրջանում։
Գեղարվեստական առանձնահատկությունները
Այս սյուժետային անհամաձայնությունը դիտորդի մոտ տագնապ է առաջացնում։ Վարձու հետախույզըը համաձայնվում է կատարել անորոշ մի առաջադրանք՝ գտնել մի կնոջ, կանգնեցնել շանտաժը, ինչ-որ մեկին սպանել։ Նրան հետևում են, խլացնում են և ձերբակալում են։ Հենց ուզում է ինչ-որ հարց տալ, հայտնվում է կապկպված, արյունոտ, ձեղնահարկում։ Մարդիկ, ում դժվար է ճանաչել այդ մթության մեջ։
Հիմնականում նշում են նուար ոճի հետևյալ տարրերը՝
Էվոլյուցիա
Չնայած նուար ֆիլմի խիստ սահմանափակ ոճին, այն հաճախ միախառնվում է այլ ոճերի հետ։ Նուար ֆիլմի ժանրը նկատելի է Ալֆրեդ Հիչքոքի ֆիլմերում։ Այս ժանրի էլեմենտները երևում են «Բարձր Սիրեռա» գանգստերական վեստեռնում՝ Համֆրի Բոգարտի մասնակցությամբ, որը դուրս է եկել 1941 թվականին։ Մի քանի ամսից Բոգարտը խաղացել է մաքուր նուար ֆիլմում՝ Ջոն Հյուսթոնի «Մալտիական բազե» դետեկտիվում։ Հենց այս ֆիլմն է, որ նպաստեց ամերիկյան կինոյում ցինիկ և խիստ տղամարդու և եսասեր կնոջ կերպարների ստեղծմանը։ Երկուսն էլ խիստ տարբերվում էին նախապատերազմյան հոլիվուդյան ֆիլմերի ուրախ կերպարներից։ Նուար ֆիլմի արտադրությունը սկսվում է 1944 թվականից։ Հենց այդ ժամանակ է, որ Ամերիկյան կինոակադեմիան ճանաչեց քրեական դրամաների տեղը հոլլիվուդյան ժանրերի հիերարխիայում՝ մրցանակներ շնորհելով Բիլլի Ուայլդերի «Կրկնակի ապահովագրությունը» ֆիլմին։ Ուալդերը նկարել էր ֆիլմ առանց սիրո հետքերի և խղճի։ Սյուժեն ցինիզմի և պեսիմիզմի տեսանկյունից այն ժամանակվա համար աննախադեպ էր։ Նոր ոճը համապատասխանում էր ժամանակի տրամադրություններին․ պատերազմի ավարտը և զինվորների վերադարձը հայրենիք ստիպեցին ամերիակցիներին նայել իրականության աչքերին։ Սև ֆիլմերը ընդգրկում էին դետեկտիվային սյուժեներ, դրանք վերցնելով հետաքրքիր դետեկտիվների հեղինակներից։ Նուար ֆիլմերում իրենց ներդրումը ունեցան փոքր ստուդիաները, որոնք մասնագիտանում էին փոքր բյուջետով ֆիլմերի վրա՝ Բ ենթաբաժնից։ Այդպիսի ֆիլմերը նկարահանվում էին գիշերով, մինիմալ լուսավորության ներքո և հաճախ թանկ և մեծ ստուդիաների դեկորացիաներից հեռու։
Հետպատերազմյան շրջանում էկոնոմիկայի կայունացման ժամանակ նուարները սկսում են ավելի մեծ դեր ունենալ կինոարտադրությունում։ Սկսած 1948 թվականից ավելի ու ավելի հաճախ նկարահանվում են գունավոր նուարներ, գործողությունները տեղափոխվում են քաղաքից հեռու։ Մութ տեսարաններին սկսում է գերակշռել արևի լույսը, երբեմն այդպիսի ֆիլմերը անվանում են ֆիլմ-սոլեյ՝ արևային ֆիլմ։ 1955 թվականից հետո հետաքրքրությունը նուար ֆիլմի հանդեպ նվազում է և իրեն փոխարինելու են գալիս ռոմանտիկ կատակերգությունները, մյուզիքլները և պեպլում ժանրի ֆիլմերը։ Այս ժանրը կրկին պահանջված է դառնում 1990-ականներին, որոնցից մի մասը հիմնված է հետպատերազմյան նուար ֆիլմերի, իսկ մյուս մասը ժամանակակից նյութի վրա։ Առաջին նեոնուար են համարում Ռոման Պոլանսկիի «Չինական թաղամասը» ֆիլմը։ Ժամանակակից կինեմատոգրաֆիայում նուարի ոճը միախառնված է ամենատարբեր ժանրերի հետ, ներառյալ վեստերների, կատակերգությունների, ֆանտաստիկ բլոկբաստերների և նույնիսկ սյուրռեալիզմի հետ կապված հեղինակային կինոյի։
Ծանոթագրություններ
Արտաքին հղումներ
Արտաքին հղումներ
Ֆիլմ Կինոյի ժանրեր
Նիկելինո
Նիկելինո (Nichelino), կոմունա Իտալիայում՝ Պիեմոնտ մարզի Թուրինի գավառում։ Բնակչությունը, ըստ 2008 թվականի տվյալների, եղել է 49.061 մարդ, խտությունը՝ 2443 մարդ/կմ²։ Տարածքը՝ 2443 կմ²։ Փոստային ինդեքսը՝ 10042, հեռախոսային կոդը՝ 011։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Սևով մարդիկ
Սևով մարդիկ (Men in black - MIB), քաղաքային լեգենդ, որը տարածված է հիմնականում ԱՄՆ-ում։ Հաճախ հանդիպում է որպես դավադրության տեսություն, որը կապված է ՉԹՕ-ի՝ մարդկանց փախցնելու անմոլորակայինների սովորության հետ։ Հիմնական կողմնակիցները և այդ լեգենդը տարածողները եղել են գրողներ Գրեյ Բարկերը և Ջոն Կիլը։
Կառավարական կազմակերպությունների գործակալներ
Սևով մարդիկ հաճախ ցուցադրվել են որպես կառավարական կազմակերպությունների գործակալներ նաև «Գաղտնի մատերիալներ» ֆիլմում, որտեղ ցուցադրվել էր մարդ, որը անցյալում աշխատում էր այդ կազմակերպության մեջ։ Նաև այդ կերպարանքները հայտնվել են «Ստվեր-մարդիկ» ֆիլմում (The Shadow Men,1988)։
Ջոն Կիլի տարբերակ
Ամերիկացի լրագրող Ջոն Կիլը, այդ քաղաքային լեգենդի հիմնական կողմնակիցներից է։ Նկարագրում էր թուխ մարդկանց այցելության դեպքեր դեռ XIX (19-րդ) դարից։ Իր խոսքերով, 1896 թվականի նոյեմբերին, այդ ժամանակի Սան Ֆրանցիսկո յի հայտնի փաստաբանների միջև հայտնվեց ինչ-որ մի անհայտ, տեսքից 50 տարեկան տղամարդ, որը «թուխ էր և սև աչքեր ուներ, մոտավորապես 5 ֆուտ 7 դյույմ հասակ ուներ և 140 ֆունտ քաշ ուներ»։ Ինքն իրեն անվանեց «թռչող նավի» ստեղծող, որը աշխատում է սեղմված ագզով և էլեկտրականության վրա, ցույց տալով գծագիրը։ Հետո Կիլը օրինակ էր բերում տարբեր վկաների նկարագրումները, որոնք խոսում էին թուխ մարկանց մասին արևելյան ռասաից, որոնց նկատում էին «թռչող նավերի» վրա։
Հաջորդ գրքերում, Կիլը ասում էր, որ «սևով մարդիկ» իրենցից ներկայացնում են սատանայական էակներ։ Կիլը նաև ավելացնում էր, որ նրանք ազդում են աշխարհագրական պատմության ընթացքին, Կեսարի հետ հանդիպումը, Նապոլեոնի հետ, Տ․ Ջեֆֆերսոնին ուղղարկած ԱՄՆ-ի զինանշանը, Լյուդովիկոս XV սիրուհու, մադամ Դյուբարիի ճակատագրի կանխատեսելը։ «Ես նաև հանդիպում ունեի Լոնգ Այլենդում սև «Կադիլլակների» հետ, իսկ երբ սկսեցի նրանց հետևել իրենք ամենաանհնար ձևով անհայտացման այն ճանապարհի վրա որը գնում էր դեպի փակուղի․․․ մի քանի անգամ ես գիշերը զարթնում էի, ուժ չունեի որ շարժվեի, իսկ իմ դիմացը կանգնած էր մեծ սև հոգի»։
Կիլի խոսքերով, «սևով մարդիկ», մի էլեկտրոմագնիսային ուղեղի ձև ունեն․ այն կարող է տարբեր հաճախության ճառագայթել։ Անհավանական կերպող նրանք կարող են նույնիսկ լինել պինդ վիճակում՝ ընդունելով տարբեր կերպարանքներ։ Այդ հատկություններով «ուլտրաէակները» լսում են հեռախոսային զանգերը, նայելով գծերին, որոնք անցնում են հեռախոսային լարերով, և մարդու մոտ տեսույթներ, գլխուղեղը որպես էլեկտրոմագնիսային ալիքների ընդունիչ է աշխատում։ Դրանով Կիլը բացատրում է և այլ գերբնական հասկացություններ, որոնցից են տելեպատիա ն, մեդիումիական տրանսը և ավտոմատացված նամակը։
Ծանոթագրություններ
Կատեգորիա:Լեգենդներ Կատեգորիա:Քաղաքային լեգենդներ Կատեգորիա:Դավադրության տեսություն
Օրտա Սան Ջուլիո
Օրտա Սան Ջուլիո (Orta San Giulio) կոմունա Իտալիայում, Պիեմոնտ մարզի Նովարա գավառում ։
Բնակչությունը կազմում է 1161 մարդ (2008 թվականի տվյալներով)։ Բնակչության խտությունը 171 մարդ/կմ²։ Տարածքը՝ 7 կմ²։ Փոստային ինդեքս՝ 28016։ Հեռախոսային կոդ՝ 0322։
Բնակավայրի հովանավորն է համարվում սուրբ Սան Մարիա Ասսունտան։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Խաչլու (այլ կիրառումներ)
Խաչլու, կարող է վերաբերել՝
Խաչքար (այլ կիրառումներ)
Խաչքար, կարող է վերաբերել՝
Խառաշիկ (այլ կիրառումներ)
Խառաշիկ, կարող է վերաբերել՝
Թոմ Ջեյմս Ուիլյամ Թայվո
Թոմ Ջեյմս Ուիլյամ Թայվո (Thomas James William "Tom" Taiwo, ), անգլիացի ֆուտբոլիստ։ Շոտլանդական «Ֆալկիրկ» ակումբի կիսապաշպան։
Ակումբային կարիերա
2014 թվականին վերադառնում է շոտլանդական «Ֆալկրիկ» ակումբը։
Միջազգային
Ունի իր հաշվին 2 խաղ Անգլիայի պատանեկան հավաքականի համար։ Նույնպես իրավունք ունի ելույթ ունենալ Նիգեիայի հավաքականի կազմում իր պապու շնորհիվ ։
Ձեռքբերում
Ֆուտբոլային լիգայի գավաթը (երկրորդ տեղ) - 2010
Ֆուտբոլային լիգայի գավաթը - 2011
Ծանոթագրություններ
Կատեգորիա:Անգլիացի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Լիդս Յունայթեդի ֆուտբոլիստներ Կատեգորիա:Ֆուտբոլի կիսապաշտպաններ
Միսաք Քեշիշյան
Քեշիշյան Միսաք, հայ բժիշկ
Կենսագրություն
Ծնվել է 1881 թվականին, Կեսարիայում։ 1903 թվականին ավարտել է Բեյ­րու­թի Ամե­րի­կյան հա­մալ­սա­րա­նի բժշկական ֆակուլտետը։ Հա­լե­պում, ապա՝ Ան­կա­րա­յում դեղագործ է աշխատել։ 1914 թվականին, առաջին համաշխարհային պատերազմի ժամանակ զորակոչվել է օսմանյան բանակ և զինվորական ծառայությունն անցկացրել Կոստանդնուպոլսի Քարթալ թաղամասում։ 1915 թվականին սպանվել է կամ մահացել՝ 34 տարեկանում։
Հոտավետ նյութեր
Հոտավետ նյութերի տեսակներ
Արդյունաբերության մեջ կիրառվում են հետևյալ նյութերը.
Արդյունաբերության մեջ hոտավետ նյութերը սինթեզում են քիմիական հումքից և անտառաքիմիական արդյունաբերության նյութերից (բևեկնայուղեր)։ Մշակված են նախկինում բնական հումքից ստացվող բազմաթիվ հոտավետ նյութերի, ինչպես նաև բնության մեջ դեռևս չհայտնաբերված հոտավետ նյութերի սինթեզի եղանակներ։
Կատեգորիա:Քիմիա
Շատոդան (շրջան)
Շատոդան (Châteaudun), շրջան (Arrondissement) Ֆրանսիայում, այն շրջաններից, որոնք գտնվում են Կենտրոն երկրամասում։ Շրջանի դեպարտամենտ՝ Էր և Լուար։ Սուպրեֆակտուրա՝ Շատոդեն։ Շրջանի բնակչությունը 2006 թվականին կազմել է 57.982 մարդ։ Բնակչության խտությունը կազմում է 40 մարդ/կմ²։ Շրջանի մակերեսը կազմում է ընդամենը 1439կմ²։
Ծանոթագրություններ
Կատեգորիա:Ֆրանսիայի շրջաններ
Miss S
Miss S (Հանգըլ 미스에스, ձևավորված ինչպես Miss $), հարավկորեական հիպ հոպ խումբ Brand New Stardom ընկերեւթյունից ։ Նրանք առաջնախաղ են կատարել 2008 թվականի նոյեմբերի 18-ին "Don't Cheat" սինգլով ։
Արտաքին հղումներ
Կատեգորիա:Հարավկորեական երաժշտական խմբեր Կատեգորիա:2008 հիմնադրված երաժշտական խմբեր Կատեգորիա:2008 հիմնադրումներ Հարավային Կորեայում Կատեգորիա:Քեյ փոփ երաժշտական խմբեր
Դաթա Թութաշխիա (այլ կիրառումներ)
Դաթա Թութաշխիա, կարող է վերաբերել՝
Դևիդ Մորս
Դևիդ Բաուդիչ Մորս (David Bowditch Morse, ), ամերիկացի դերասան, ռեժիսոր։ Հայտնի է «Կանաչ մղոն», «Խավարում պարողը», «12 կապիկ», «Խելացնորություն» և «Ժայռը» ֆիլմերից։
Կենսագրություն
Դևիդ Մորսը ծնվել է Համիլտոնում, Մասսաչուսեթս նահանգում, ուսուցչուհի Ժակլինի և առևտրային մենեջեր Չարլզ Մորսի ընտանիքում։ Ունի երեք երիտասարդ քույր։ 1982 թվականի հուլիսի 19-ին ամուսնացել է դերասանուհի Սյուզան Ուիլեր Դաֆի հետ։ Զույգն ունեցել են երեք երեխա՝ մեկ աղջիկ և զույգ տղա։ 1994 թվականին Northridge-ի երկրաշարժից հետո Դևիդն իր ընտանիքի հետ տեղափոխվել է Ֆիլադելֆիա, որպեսզի լինի կնոջ ընտանիքի կողքին։ Ըստ Մորսի, լավագույն ֆիլմերը, որոնցում նա նկարահանվել է՝ «Կանաչ մղոն», «Պոստավորը խաչմերուկում», «Փախչող հնդկացին» և «Ժայռը» ֆիլմերն են։
Կարիերա
2006 թվականին նա խաղացել է «Խելացնորություն» ֆիլմում, երկրորդ պլանի դերում։ 2008 թվականին Մորսը մարմնավորել է Ջորջ Վաշինգտոնին «Ջոն Ադամս» մինի-սերիալում (John Adams), այդ դերի համար նա երկրորդ անգամ առաջադրվել է Էմմի մրցանակի համար։
«Խելացնորություն» ֆիլմի նկարահանումների ժամանակ կռվի տեսարանում նա կոտրել է մի քանի մատները, բայց դուրս չի եկել կերպարից և խաղացել է դրվագը մինչև վերջ։
«Բժիշկ Հաուս»
2006 թվականին Դևիդ մորսը մարմնավորել է խուզարկու Մայքլ Թրիտերի դերը բժշկական «Բժիշկ Հաուս» դրամատիկ հեռուստասերիալում, որի շնորհիվ առաջադրվել է «Էմմի մրցանակի»։
«Դևիդ Շոր» սերիալի ստեղծողը Դևիդին հրավիրել է նկարահանվել սկզբունքային և խիստ ոստիկանի դերում, «Տաքսիստը» հեռուստասերիալում, որտեղ Մորսը մարմնավորել է նախկին ոստիկան Մայք Օլշանսկիի դերը։ Ըստ Դևիդ Մորսի, նրանք այնպիսի մեկի կարիքն ունեին, որը չէր զիջի գլխավոր հերոսին ։
Նրանց շատ հարկավոր էր այնպիսի մեկը, որը կարող էր հակազդել Գրեգորի Հաուսի վրա։
Դերասանի առաջարկն ընդունվել է հանգիստ կերպով։ Իսկ նայելով «Բժիշկ Հաուսին»՝ ընկավ շփոթմունքի մեջ։ Այդ երիտասարդը՝ Հաուսը, լրիվ հրեշ է։ Ինչու՞ են մարդիկ դա նայում?
Սակայն Դևիդի ընկերների՝ սերիալի երկրպագուների, հիացական վերաբերմունքը համոզեց դերասանին մասնակցել նկարահանումներին
Արտաքին հղումներ
Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:20-րդ դարի ամերիկացի դերասաններ Կատեգորիա:21-րդ դարի ամերիկացի դերասաններ Կատեգորիա:Ամերիկացի ռեժիսորներ Կատեգորիա:Ամերիկացի կինոռեժիսորներ Կատեգորիա:Ամերիկացի դրամատուրգներ
Իմպակտ իրադարձություն
Իմպակտ իրադարձություն, աստղագիտական օբյեկտների միջև բախում, որը հանգեցնում է չափելի հետևանքների ։ Իմպակտ իրադարձությունները ֆիզիկական հետևանքներ ունեն և, ինչպես պարզվել է, պարբերաբար տեղի են ունենում մոլորակային համակարգերում, թեև դրանցից առավել հաճախները կապված են աստերոիդների, գիսաստղերի կամ մետեորիտների հետ և ունեն նվազագույն ազդեցություն։ Երբ մեծ օբյեկտները ազդում են երկրային մոլորակների վրա, ինչպիսիք են երկիրը, կարող են զգալի ֆիզիկական և կենսոլորտային հետևանքներ առաջանալ, թեև մթնոլորտը մեղմացնում է մթնոլորտային մուտքի միջոցով բազմաթիվ մակերեսային ազդեցությունները։ Իմպակտ խառնարաններն ու կառույցները հանդիսանում են արեգակնային համակարգի շատ պինդ օբյեկտներում ռելիեֆի գերիշխող ձևեր և ներկայացնում են դրանց հաճախականության և մասշտաբի առավել ուժեղ էմպիրիկ ապացույցները։
Ըստ երևույթին, իմպակտ իրադարձությունները զգալի դեր են խաղացել Արեգակնային համակարգի էվոլյուցիայի վրա։ Իմպակտ իրադարձությունները զգալիորեն ազդել են երկրի պատմության վրա, ներգրավված են եղել Երկիր-Լուսին համակարգի ձևավորման, կյանքի էվոլյուցիոն պատմության և Երկրի վրա ջրի ծագման մեջ ։
Մարդկության պատմության ողջ ընթացքում հաղորդվել Է երկրի հետ հարյուրավոր բախումների (և պայթող բոլիդների) մասին, ընդ որում դրանցից մի քանիսը հանգեցրել են մարդկանց մահվան, վնասվածքների, նյութական վնասի կամ տեղական այլ նշանակալի հետևանքների։
Մեր ժամանակներում արձանագրված ամենանշանակալի իրադարձություններից մեկը 1908 թվականին Սիբիրում տեղի ունեցած Թունգուսի իրադարձությունն էր։ 2013 թվականի Չելյաբինսկի երկնաքարը մեր ժամանակներում հայտնի միակ նման միջադեպն է, որը բազմաթիվ վնասվածքների Է հանգեցրել, բացառությամբ Չինաստանում 1490 թվականի իրադարձության՝ Ցզին-Յանի մասնակցությամբ։ Չելյաբինսկի երկնաքարը ամենախոշոր գրանցված օբյեկտն է, որը գետին է բախվել Թունգուսի իրադարձությունից հետո ։
Comet Shoemaker–Levy 9 գիսաստղի հարվածն ապահովել է արեգակնային համակարգի օբյեկտների ոչ երկրային բախման առաջին ուղիղ դիտարկումը, երբ գիսաստղը փլուզվեց և Յուպիտերի հետ բախվեց 1994 թվականի հուլիսին։ Էքստրասոլյար բախումը նկատվել է 2013 թվականին, երբ երկրային զանգվածային բախումը հայտնաբերվել է ID8 աստղի շուրջ՝ NASA Spitzer տիեզերական աստղադիտակի NGC 2547 աստղային կուտակում և հաստատվել ցամաքային դիտարկումներով։ Իմպակտային իրադարձությունները գիտական ֆանտաստիկայի սյուժետային և ֆոնային տարր էին ։
Արտաքին հղումներ
Կատեգորիա:Աստղագիտական երևույթներ Կատեգորիա:Մոլորակագիտություն Կատեգորիա:Երկնաքարեր Կատեգորիա:Բնական աղետներ Կատեգորիա:Աստղագիտություն
Պարուցարո
Պարուցարո  (իտալ․՝Paruzzaro), կոմունա Իտալիայում, Պիեմոնտ մարզի Նովարա գավառում ։
Բնակչությունը կազմում է 1587 մարդ (2008 թվականի տվյալներով)։ Բնակչության խտությունը 317 մարդ/կմ²։ Տարածքը՝ 5 կմ²։ Փոստային ինդեքս՝ 28040։ Հեռախոսային կոդ՝ 0322։
Պարուցարոն սահմանակից է Արոնա, Գատիկո-Վերունո, Ինվորիո և Օլեջո Կաստելո համայնքներին։
Բնակավայրի հովանավորն է համարվում սուրբ Սիր իզ Պավիին։ Տոնը նշվում է դեկտեմբերի 9-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Բաքվի խանություն
Բաքվի խանություն, միջնադարյան ավատատիրական կառավարմամբ կիսանկախ իշխանապետություն էր 1720-1806 թվականներին։ 1722-23 թվականների Կասպիական արշավանքի ժամանակ ռուսական զորքերը գրավել էին Բաքու քաղաքը և ծովափնյա բնակավայրերը՝ Շամախիից արևելք ընկած տարածքները թողնելով թուրքերին։ Թուրքական տիրապետությունից ազատագրելով՝ Նադիր շահը 1736 թվականին այն կրկին միացրել է Պարսկաստանին։ 1747 թվականին հստակեցվում են Բաքվի խանության սահմանները, որը ձևավորվել էր Շամախիի կուսակալության արևելյան փոքր հատվածում։ 1806 թվականի ռուս-պարսկական պատերազմի ժամանակ ռուսական զորքերը երկրորդ անգամ են գրավում քաղաքը, և Գյուլիստանի պայմանագրով խանությունը մտնում է Ռուսաստանի կազմի մեջ։
Խանության տարածքը կազմել է շուրջ 2 000 քառ. կմ՝ զբաղեցնելով պատմական Աղվանքի Ապշերոն թերակղզին։ Այժմ խանության տարածքը ամբողջությամբ մտնում է Ադրբեջանի Հանրապետության կազմի մեջ։
1804-1813 թվականների ռուս-պարսկական պատերազմի արդյունքում Բաքվի խանությունը Գանձակի խանության և մի քանի մուսուլմանաբնակ խանությունների, ինչպես նաև Ղարաբաղի ու Գանձակի խանությունների հետ միացվել է Ռուսական կայսրությանը։ 1846 թվականին Կուր գետից արևելք ընկած մանր ու միջին խանությունները ձևավորում են վարչատարածքային միավոր՝ Բաքվի նահանգը` Բաքու կենտրոնով։
Պատմություն
Բաքուն (ադրբեջաներեն՝ Բաքի, հավանաբար ծագել է պարսկերեն باد کوبه բառից, բադ քուբե` քամահարված)։ Բաքվի մասին առաջին գրավոր հիշատակությունը վերագրվում է մ.թ.ա. 1-ին դարին։ Քաղաքը իր շրջակայքով մտել է Աղվանքի թագավորության մեջ։ 500 թվականին Առանշահիկների տոհմից սերող Արցախի հայոց Վաչագան Բարեպաշտ թագավորը քաղաքում կառուցել է հայկական առաջին եկեղեցին։ 7-րդ դարում Աղվանքը, Վրաստանը և Հայաստանը մտել են Արմինիա կուսակալության մեջ։ Ավելի ուշ՝ Բագրատունիների թագավորության շրջանում (885-1045), այն մտնում էր Շիրվանում ստեղծված ամիրայության մեջ։
Պատմության հիմնական տեղեկությունները սկսվում են 12-րդ դարից, երբ քաղաքում վերջնականապես հաստատվում է մուսուլմանական տիրապետություն։ Շամախիում տեղի ունեցած հուժկու երկրաշարժից հետո Շիրվանշահերի պետության կենտրոն է դառնում Բաքու քաղաքը։ Մայրաքաղաքային կյանքը կարճ է տևում, և այն անցնում է թաթար-մոնղոլների, ապա թուրքմենների ձեռքը։ Բաքուն 1501 թվականին գրավել է Սեֆյան Պարսկաստանը, և այն մտել է Շամախիի կուսակալության մեջ։ Ժամանակ առ ժամանակ այն գրավել են օսմանցիները։ 1722 թվականին գրավել են Պետրոս կայսեր զորքերը։ 1747 թվականին Բաքուն դարձել է համանուն խանության կենտրոնը։
19-րդ դարի կեսերին Բաքվի խանության կամ Ապշերոնի թերակղզու տարածքում հաշվվում էր մոտ 4 տասնյակ գյուղ, որոնք մասամբ զբաղվում էին ծովային առևտրով ու նավթի հանույթով։
Խաների ցուցակ
Բաքվի խաները հիմնականում Աֆշարիների դինաստիայից էին։ Նրանք Նադիր շահի մահից հետո՝ 1747 թվականին համարյա անկախ էին։ Այս վիճակը տևում է մինչև 1790-ական թթ., երբ աղա Մահմեդ խանը՝ Պարսկաստանի նոր շահը, պատժիչ արշավանք է կատարում Անդրկովկաս։ Հյուսիսային Իրանի խանությունները, բացի Երևանից ու Նախիջևանից, Պարսկաստանի կազմում մնում են 10-20 տարի՝ մինչև 1813 թվականի Գյուլիստանի հաշտությունը։
Գրականություն
Կատեգորիա:Ադրբեջանի պատմություն Կատեգորիա:Բաքու Կատեգորիա:Բաքվի նահանգ
Խասգյուղ (այլ կիրառումներ)
Խասգյուղ, կարող է վերաբերել՝
Խարաբերեշ (այլ կիրառումներ)
Խարաբերեշ, կարող է վերաբերել՝
Էլզենդորֆ
Էլզենդորֆ  (Elsendorf), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 2039 մարդ է (2010 թվականի դեկտեմբերի 31–ի տվյալներով )։ Զբաղեցնում է 32.66 կմ² տարածք։ Պաշտոնական կոդ՝ 09 2 73 163։
Արտաքին հղումներ
Կատեգորիա:Գերմանիայի բնակավայրեր
Անդրբայկալ
Անդրբայկալ (Забайкалье), ֆիզիկա-աշխարհագրական մարզ Բայկալ լճից արևելք։ Հյուսիսում սահմանակից է Հյուսիս-Բայկալյան բարձրավանդակին և Վիտիմի սարահարթին, հարավում Ռուսաստանի պետական սահմանն է։ Հնագույն ծալքավոր լեռնային երկիր է։ Կազմված է միջին բարձրության (1300–1400 մետր) լեռնաշղթաներից և միջլեռնային գոգավորություններից։ Կլիման խիստ ցամաքային է (տարեկան 300—500 մմ տեղումներ)։ Խոշոր գետերն են՝ Աելենգան, Վիտիմը, Օլյոկման, Շիլկան, Արգունը։ Լեռնալանջերը ծածկված են փշատերև անտառներով, հովիտներն ու գոգավորությունները՝ տափաստանային բուսականությամբ։ Կան բազմամետաղների. ոսկու, քարածխի և այլ հանքեր։
Կատեգորիա:Սիբիր Կատեգորիա:Ռուսաստանի աշխարհագրություն
Վասիլի Մաքսիմով
Վասիլի Մաքսիմովիչ Մաքսիմով (Василий Максимович Максимов, (29) հունվարի, 1844, Լոպինո –  (1 դեկտեմբերի), 1911, Սանկտ Պետերբուրգ, Ռուսական կայսրություն), ռուս նկարիչ, Գեղարվեստական շրջիկ ցուցահանդեսների ընկերության անդամ (պերեդվիժնիկ)։
Կենսագրություն
Վասիլի Մաքսիմովը ծնվել է 1844 թվականի հունվարի 17-ին (նոր տոմարով՝ հունվարի 29) Լոպինո գյուղում։ 1855-1862 թվականներին սովորել է Պետերբուրգի սրբանկարչական արվեստանոցներում։ 1863 թվականին ընդունվել է Գեղարվեստի կայսերական ակադեմիա, որտեղ սովորել է մինչև 1866 թվականը՝ աշակերտելով Ֆեոդոր Բրունիին, Տիմոֆեյ Նեֆին, Ալեքսեյ Մարկովին, Պյոտր Շամշինին ։